****

Európska únia

Európsky fond regionálneho

rozvoja

**Metodický pokyn č. 34**

**verzia 1**

**Programové obdobie 2014 – 2020**

|  |  |
| --- | --- |
| **Vec:** | k posudzovania vplyvov navrhovanej činnosti na životné prostredie („EIA“) |
| **Určené pre:** | Riadiace orgánySprostredkovateľské orgányKoordinátor EIA pre EŠIF |
| **Na vedomie:** | Certifikačný orgánOrgán audituGestori horizontálnych princípov |
| **Vydáva:** | Centrálny koordinačný orgánÚrad podpredsedu vlády SR pre investície a informatizáciuv súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 0 |
| **Dátum vydania:** | 23.02.2018 |
| **Dátum účinnosti:** | 23.02.2018 |
| **Schválil:** | JUDr. Denisa Žilákovágenerálna riaditeľka sekcie centrálny koordinačný orgán |

Obsah

[1 Úvod 1](#_Toc507151905)

[2 Spolupráca koordinátora EIA a RO 1](#_Toc507151906)

[3 Opatrenia na uplatňovanie smernice EIA a zákona o posudzovaní vplyvov 2](#_Toc507151907)

[3.1 Príprava výzvy / vyzvania 2](#_Toc507151908)

[3.2 Konanie o ŽoNFP 3](#_Toc507151909)

[3.3 Implementácie projektu 5](#_Toc507151910)

1 Úvod

1. Metodický pokyn podrobnejšie definuje overenie podmienky poskytnutia príspevku „oprávnenosť z hľadiska preukázania súladu s požiadavkami v oblasti posudzovania vplyvov navrhovanej činnosti na životné prostredie“ (ďalej len „PPP EIA“).
2. V metodickom pokyne sú používané skratky a pojmy, zavedené v Systéme riadenia EŠIF, pokiaľ nie je v texte uvedené vyslovene inak.
3. Ustanovenia, ktoré sa v tomto metodickom pokyne vzťahujú na riadiaci orgán, sa rovnako aplikujú aj na sprostredkovateľský orgán v rozsahu, v akom bol naňho delegovaný výkon čin­ností RO.

2 Spolupráca koordinátora EIA a RO

1. Koordinátor EIA je vecne príslušný útvar Ministerstva životného prostredia SR, do pôsobnosti ktorého spadá problematika vykonávania kontroly a vyhodnocovania súladu ŽoNFP, uchádzajúcich sa o prostriedky z EŠIF s požiadavkami v oblasti posudzovania vplyvov na životné prostredie podľa § 54 ods. 2 písm. y) zákona o posudzovaní vplyvov. Kontaktná e-mailová adresa pre komunikáciu s koordinátorom EIA je: koordinatoreia@enviro.gov.sk.
2. Úlohou koordinátora EIA je komplexná metodická podpora v oblasti posudzovania vplyvov na životné prostredie, vrátane podpory riešenia komplikovaných prípadov pri posudzovaní splnenia podmienky oprávnenosti z hľadiska preukázania súladu s požiadavkami v oblasti posudzovania vplyvov navrhovanej činnosti na životné prostredie zo strany žiadateľov o NFP.
3. RO je oprávnený požiadať koordinátora EIA o spoluprácu pri overení PPP EIA.
4. Vzhľadom na transpozičný deficit legislatívy SR vo vzťahu k smernici EIA, ktorý bol odstránený až novelou zákona o posudzovaní vplyvov s účinnosťou od 1. januára 2015, je RO povinný predložiť koordinátorovi EIA na posúdenie všetky žiadosti o NFP a projekty programového obdobia 2014 - 2020, pri ktorých bol výstup z konania vydaný podľa zákona o posudzovaní vplyvov v znení platnom do 31.12.2014.
5. Každý relevantný RO uzavrie s koordinátorom EIA s cieľom zadefinovania podmienok vzájomnej spolupráce zmluvu (resp. dohodu) o spolupráci. Zmluva bude obsahovať ustanovenie, že RO pri žiadosti o spoluprácu pri overení PPP EIA na konkrétnej ŽoNFP/projekte prihliada na charakter a špecifiká OP.
6. Procesov overovania PPP EIA sa po dohode s koordinátorom EIA môže zúčastniť aj gestor horizontálneho princípu Udržateľný rozvoj.
7. RO a koordinátor EIA sú oprávnení v zmluve o spolupráci upraviť podmienky spolupráce odlišne, ako je uvedené v kapitole 3 tohto metodického pokynu.
8. V prípade, ak OP nezahŕňa oprávnené aktivity spadajúce pod rozsah smernice EIA, resp. zákona o posudzovaní vplyvov, RO nie je povinný spolupracovať s koordinátorom EIA v zmysle tohto metodického pokynu.

3 Opatrenia na uplatňovanie smernice EIA a zákona o posudzovaní vplyvov

3.1 Príprava výzvy / vyzvania

1. V procese prípravy výzvy / vyzvania (ďalej iba „výzvy“) je RO povinný posúdiť charakter oprávnených aktivít z hľadiska ich relevantnosti vo vzťahu k smernici EIA (najmä príloha č. I, príloha č. II).
2. Pri posudzovaní skutočnosti, či oprávnené aktivity v rámci pripravovanej výzvy spadajú pod rozsah smernice EIA je RO oprávnený spolupracovať s koordinátorom EIA.
3. V prípade, ak RO (resp. RO v spolupráci s koordinátorom EIA) identifikuje oprávnené aktivity, ktoré budú podporované v pripravovanej výzve v rámci smernice EIA, zadefinuje vo výzve PPP EIA. RO teda v súlade so Systémom riadenia EŠIF zohľadní požiadavky vyplývajúce z osobitného predpisu (smernica EIA) za účelom zabezpečenia, resp. preukázania súladu ŽoNFP (navrhovaných činností) s požiadavkami v oblasti posudzovania vplyvov navrhovanej činnosti na životné prostredie.
4. V rámci definovania samostatnej podmienky poskytnutia príspevku zároveň RO zadefinuje formu preukázania splnenia predmetnej podmienky zo strany žiadateľa, ako aj spôsob jej overenia.

5. RO definuje formu preukázania splnenia predmetnej podmienky zo strany žiadateľa prostredníctvom povinnej prílohy ŽoNFP, ktorou bude výstup z procesu posudzovania vplyvov na životné prostredie podľa zákona o posudzovaní vplyvov a v súlade s kapitolou 2.4.2 Systému riadenia EŠIF*.*

6. RO je oprávnený aj v prípade, ak neidentifikuje oprávnené aktivity v rámci pripravovanej výzvy ako aktivity spadajúce pod rozsah smernice EIA, zadefinovať ako povinnú prílohu ŽoNFP stanovisko (vyjadrenie) príslušného orgánu o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie podľa zákona o posudzovaní vplyvov. Uvedeným krokom môže RO zvýšiť právnu istotu pri zabezpečení súladu implementácie OP s požiadavkami vyplývajúcimi z osobitných predpisov, v tomto prípade so smernicou EIA. S ohľadom na znižovanie administratívnej záťaže pre žiadateľov pri príprave a vypracovaní dokumentácie ŽoNFP je však uvedený postup odporúčaný iba v prípadoch, kedy uvedenú možnosť navrhne koordinátor EIA.

3.2 Konanie o ŽoNFP

1. V prípade ak RO zadefinoval vo výzve PPP EIA, môže spolupracovať pri overovaní splnenia danej podmienky v rámci administratívneho overovania podmienok poskytnutia príspevku s koordinátorom EIA pre EŠIF. RO v takomto prípade najneskôr 5. pracovný deň po uzavretí výzvy/posudzovaného časového obdobia výzvy zašle koordinátorovi EIA e-mailom žiadosť o spoluprácu pri overovaní splnenia PPP EIA. V rámci žiadosti RO identifikuje príslušnú výzvu (názov výzvy, zameranie výzvy, kód výzvy) a určí zoznam ŽoNFP (názov žiadateľa, názov projektu, kód ŽoNFP), ktoré budú predmetom overenia splnenia PPP EIA zo strany koordinátora EIA. Prílohou žiadosti o overenie splnenia PPP EIA je formulár Čestného vyhlásenia o nestrannosti, zachovaní dôvernosti informácií a vylúčení konfliktu záujmov, ktoré je koordinátor EIA (konkrétny zamestnanec) povinný pred samotným overením PPP EIA podpísať.
2. RO stanoví zoznam ŽoNFP, v rámci ktorého identifikuje ŽoNFP, v prípade ktorých overenie splnenia PPP EIA vykoná koordinátor EIA v nasledovnom rozsahu:
3. RO zaradí do zoznamu všetky ŽoNFP predložené v rámci výzvy/posudzovaného časového obdobia výzvy, pre ktoré bol výstup z konania vydaný podľa zákona o posudzovaní vplyvov v znení platnom do 31.12.2014.
4. RO zaradí do zoznamu všetky ŽoNFP predložené v rámci výzvy/posudzovaného časového obdobia výzvy. To znamená, že overenie splnenia PPP EIA vykoná koordinátor EIA pri všetkých ŽoNFP, predložených v rámci výzvy/posudzovaného časového obdobia výzvy, pre ktoré bolo vydané stanovisko (vyjadrenie) príslušného orgánu o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie podľa zákona o posudzovaní vplyvov a rozhodnutie príslušného orgánu podľa § 19 ods. 1 zákona o posudzovaní vplyvov o tom, že navrhovaná činnosť alebo jej zmena nepodlieha posudzovaniu vplyvov na životné prostredie podľa zákona o posudzovaní vplyvov, alebo
5. RO zaradí do zoznamu okrem písm. b) aj ŽoNFP predložené v rámci výzvy/posudzovaného časového obdobia výzvy, ak bolo pre ŽoNFP vydané záverečné stanovisko z posúdenia vplyvov na životné prostredie a rozhodnutie vydané v zisťovacom konaní podľa zákona o posudzovaní vplyvov, ak sa RO po vykonaní rizikovej analýzy domnieva, že ŽoNFP môžu byť v nesúlade s požiadavkami v oblasti posudzovania vplyvov na životné prostredie a teda PPP EIA nemusí byť splnená, to znamená, že overenie splnenia PPP EIA vykoná koordinátor EIA (RO sa môže rozhodnúť, že rizikovú analýzu nevypracuje a zaradí do zoznamu všetky ŽoNFP, ktoré majú vydané záverečné stanovisko z posúdenia vplyvov na životné prostredie resp. rozhodnutie vydané v zisťovacom konaní podľa zákona o posudzovaní vplyvov).
6. Overenie splnenia PPP EIA v prípade ostatných ŽoNFP v rámci výzvy/ posudzovaného časového obdobia výzvy, ktoré neboli zaradené do zoznamu ŽoNFP predloženého koordinátorovi EIA vykoná v rámci administratívneho overenia PPP v konaní o žiadosti vlastnými kapacitami RO. RO je zároveň oprávnený požiadať koordinátora EIA o spoluprácu pri overovaní splnenia PPP EIA aj v prípade ŽoNFP, ktoré nezaradil do zoznamu ŽoNFP zaslaného koordinátorovi EIA, v prípade ktorých identifikuje pri vlastnom overení pochybnosti o splnení PPP EIA.
7. Koordinátor overí splnenie PPP EIA na základe žiadosti RO prostredníctvom informácií a údajov uvedených vo formulári ŽoNFP a relevantných prílohách ŽoNFP v neverejnej časti ITMS 2014+[[1]](#footnote-1) do 10 pracovných dní od prijatia zoznamu ŽoNFP v rámci žiadosti o spoluprácu zaslanej zo strany RO, resp. do 10 pracovných dní od prijatia žiadosti o spoluprácu pri overovaní splnenia PPP EIA v prípade ŽoNFP, ktoré RO nezaradil do zoznamu ŽoNFP zaslaného koordinátorovi EIA, avšak v prípade ktorých na základe identifikovaných pochybností o splnení PPP EIA požiadal koordinátora EIA o spoluprácu. V prípade, ak nie sú relevantné prílohy vložené v ITMS 2014+, doručí ich RO koordinátorovi EIA náhradným spôsobom (podľa vzájomnej dohody, napr. v listinnej podobe alebo e-mailom).
8. V rámci overenia splnenia PPP EIA sa overuje najmä:
9. súlad ŽoNFP s parametrami navrhovanej činnosti v žiadateľom predloženom výstupe príslušného orgánu z procesu posudzovania vplyvov na životné prostredie podľa zákona o posudzovaní vplyvov (***platné záverečné stanovisko*** *z posúdenia vplyvov navrhovanej činnosti, resp. jej zmeny na životné prostredie,* ***rozhodnutie zo zisťovacieho konania****,* ***rozhodnutie príslušného orgánu podľa § 19 ods. 1 zákona o posudzovaní vplyvov****,* ***stanovisko (vyjadrenie) príslušného orgánu*** *o tom, že navrhovaná činnosť, resp. zmena navrhovanej činnosti nepodlieha posudzovaniu vplyvov na životné prostredie*),
10. súlad ŽoNFP s rozsahom projektu v žiadateľom predloženom výstupe z povoľovacieho konania (ak je to relevantné),
11. súlad výstupu z procesu posudzovania vplyvov na životné prostredie s výstupom z povoľovacieho konania (ak je to relevantné),
12. súlad ŽoNFP s výstupom z posudzovania vplyvov navrhovanej činnosti na životné prostredia z pohľadu súladu so zákonom o posudzovaní vplyvov.
13. Závery z overenia splnenia PPP EIA presne špecifikuje koordinátor EIA vo vyjadrení, ktoré e-mailom zašle riadiacemu orgánu a zároveň riadiacemu orgánu predloží podpísané Čestné vyhlásenie o nestrannosti, zachovaní dôvernosti informácií a vylúčení konfliktu záujmov. Vo vyjadrení koordinátor EIA presne špecifikuje identifikovaný nesúlad alebo potvrdí súlad ŽoNFP so smernicou EIA (zákonom o posudzovaní vplyvov), t. j. skonštatuje splnenie PPP EIA. Ako nesúlad pri overovaní splnenia PPP EIA môže byť identifikovaný napr.:
14. chýbajúci výstup príslušného orgánu z procesu posudzovania vplyvov navrhovanej činnosti na životné prostredie,
15. nesúlad medzi ŽoNFP (vrátane merateľných ukazovateľov) a parametrami navrhovanej činnosti (projektu) v zmysle výstupu z procesu posudzovania vplyvov na životné prostredie, prípadne parametrami projektu v zmysle výstupu z povoľovacieho konania (ak je to relevantné),
16. identifikáciu akejkoľvek zmeny parametrov oproti pôvodne posudzovanému projektu v zmysle výstupu z procesu posudzovania vplyvov na životné prostredie,
17. nesúlad ŽoNFP s PPP EIA,
18. nesúlad výstupu z procesu posudzovania navrhovanej činnosti na životné prostredie so zákonom o posudzovaní vplyvov.
19. Nesúlad pri overení splnenia PPP EIA identifikovaný koordinátorom EIA alebo RO je klasifikovaný ako pochybnosť o pravdivosti alebo úplnosti ŽoNFP, s výnimkou prípadu, kedy žiadateľom predložený výstup z procesu posudzovania vplyvov navrhovanej činnosti na životné prostredie deklaruje negatívny vplyv navrhovanej činnosti na životné prostredie (v tomto prípade nie je podmienka EIA splnená, čo má za následok neschválenie ŽoNFP).
20. Nesúlad identifikovaný koordinátorom EIA alebo RO pri overovaní splnenia PPP EIA, zaznamená RO v kontrolnom zozname administratívneho overenia ŽoNFP ako pochybnosť o úplnosti alebo pravdivosti ŽoNFP, ktorú zapracuje do výzvy na doplnenie chýbajúcich náležitostí ŽoNFP zaslanej žiadateľovi.
21. Žiadateľom doplnené podklady RO bezodkladne postúpi koordinátorovi EIA, resp. informuje koordinátora EIA o doplnení ŽoNFP v ITMS 2014+ za účelom dokončenia overenia splnenia PPP EIA, pričom koordinátor EIA dokončí overenie splnenia PPP EIA doplnenej ŽoNFP do 5 pracovných dní od jej doručenia.
22. V prípade, ak po doplnení naďalej pretrvávajú pochybnosti o pravdivosti alebo úplnosti ŽoNFP, RO zastaví konanie o ŽoNFP z dôvodu nemožnosti overenia splnenia PPP EIA.
23. V prípade, ak bol žiadateľ v rámci výzvy na doplnenie chýbajúcich náležitostí vyzvaný na vysvetlenie, resp. odstránenie nesúladu identifikovaného koordinátorom EIA z dôvodu, že ŽoNFP nie je v súlade s výstupom príslušného orgánu z procesu posudzovania navrhovanej činnosti na životné prostredie z pohľadu zákona o posudzovaní vplyvov, pričom žiadateľ po doplnení ŽoNFP predložil potvrdenie/stanovisko príslušného orgánu, v ktorom príslušný orgán potvrdí ním vydaný pôvodný výstup, RO môže vyhodnotiť PPP EIA ako splnenú až po jej vyhodnotení koordinátorom EIA v zmysle vyššie uvedeného postupu.
24. V prípade potreby je RO oprávnený požiadať koordinátora EIA o spoluprácu pri príprave rozhodnutia o neschválení ŽoNFP, resp. zastavení konania, ako aj v prípade uplatnenia opravných prostriedkov v rámci odvolacieho, resp. preskúmavacieho konania.
25. Do lehoty na vydanie rozhodnutia sa nezapočítajú lehoty, stanovené v tejto kapitole na overenie splnenia PPP EIA zo strany koordinátora EIA.

3.3 Implementácie projektu

1. V priebehu implementácie projektu RO v rámci zmenového konania v relevantných prípadoch zabezpečí posúdenie navrhovanej zmeny projektu aj z hľadiska jej súladu so zákonom o posudzovaní vplyvov vyžiadaním relevantných výstupov príslušného orgánu z posudzovania vplyvov navrhovanej činnosti na životné prostredie.

1. Koordinátor EIA má zabezpečený prístup do neverejnej časti ITMS 2014+ za účelom overovania splnenia PPP EIA. [↑](#footnote-ref-1)